
A Felső-Duna régmúlt szabályozásainak hatásvizsgálata 1D morfodinamikai modellel

Vízfolyások medergeometriáját vizsgálva megállapítható, hogy azok folyamatos alakváltozáson mennek keresztül, amik egy ún. dinamikus egyensúlyi állapot felé tartanak. Azt elérve is megfigyelhető további mederváltozás, azonban azok hatására nem várható a dinamikus egyensúlyi állapottól való szignifikáns eltérés. Jelentősebb természetes vagy mesterséges folyamatok hatására a dinamikus egyensúlyi állapot jelentős változása várható. Ekkor kardinális kérdés, hogy milyen új medergeometria, illetve áramlási viszonyok (tetőző vízszint) várhatók.
Dolgozatomban a magyarországi Felső-Dunán vizsgálom a múltbéli beavatkozások dinamikus egyensúlyi állapotra gyakorolt hatását. A 2020. évi TDK dolgozatomban már megállapítottam egy 0D hordalékmodell kidolgozásával, hogy az egyensúlyi állapot az említett szakaszon nem áll fenn, hanem a szelektív erózió miatt folyamatos lerakódás megy végbe. Az előző kezdetleges modellel a beavatkozások (mederszűkítés, sarkantyúzás, vízlépcső beépítése) hatásának mértékét tudtam megállapítani egy-egy szelvényre. Jelen kutatómunkában a már megalkotott 0D modell fejlesztését tettem meg, annak 1D modellre való kiterjesztésével, valamint a vegyes szemösszetétel figyelembevételével. Ezzel nemcsak pontosabb eredmények várhatók, de az 1D modellel időbeni becslést lehet adni egy-egy beavatkozás hatására. A modellépítés során továbbá szükséges olyan innovatív modellezési metodika kidolgozására, illetve alkalmazására, amivel a sarkantyúsor hatása (az áramlási viszonyokra és a hordalékmozgásra) számításba vehető 1D megközelítésben.
A vizsgálatom fontos pillérét képezi az alapos irodalomkutatás, amivel célom a XIX. századi folyószabályozási munkák előtti időszaktól a beavatkozások kronológiájának, valamint morfodinamikai adatok (mederszintek, mederanyag, hordalékhozam, stb.) felkutatása és a rendelkezésre álló adatok elemzése. A vizsgálataimat ezen adatok alapján paraméterezett 1D modell segítségével végeztem el.



